ନୂଆଦିଲ୍ଲୀଃ ଘରୋଇ ସେକ୍ଟରରେ ଆଉ ଏକ ସଂକଟଗ୍ରସ୍ତ ବ୍ୟାଙ୍କକୁ ସରକାର ମୋରାଟୋରିୟମ ତାଲିକାରେ ସାମିଲ କରିଛନ୍ତି। ଲକ୍ଷ୍ମୀ ଭିଲାସ ବ୍ୟାଙ୍କ ଉପରେ ନଭେମ୍ବର ୧୬ରୁ କଟକଣା ଲାଗୁ କରାଯାଇଛି। ଏଥିସହ ଖାତାଧାରୀ ବର୍ତ୍ତମାନ ଉକ୍ତ ବ୍ୟାଙ୍କରୁ ୨୫ ହଜାରରୁ ଅଧିକ ଟଙ୍କା କାଢି ପାରିବେ ନାହିଁ। ଅର୍ଥ ମନ୍ତ୍ରଣାଳୟ ପକ୍ଷରୁ ମଙ୍ଗଳବାର ଏହାର ସୂଚନା ଦିଆଯାଇଛି। ଏହା ପୂର୍ବରୁ ୟସ୍ ବ୍ୟାଙ୍କ ଓ ପିଏମସି ବ୍ୟାଙ୍କ ମାମଲାରେ ମଧ୍ୟ ଏହି ପରି ପଦକ୍ଷେପ ନିଆଯାଇଥିଲା।
ଅର୍ଥ ମନ୍ତ୍ରଣାଳୟ ଦ୍ୱାରା ଜାରି କରାଯାଇଥିବା ନିର୍ଦ୍ଦେଶ ଅନୁଯାୟୀ ଲକ୍ଷ୍ମୀ ଭିଲାସ ବ୍ୟାଙ୍କ ଉପରେ ଏକ ମାସର ମୋରାଟୋରିୟମ ଲାଗୁ କରାଯାଇଛି । ଏହା ୧୭ ନଭେମ୍ବରରୁ ୧୬ ଡିସେମ୍ବର ପର୍ଯ୍ୟନ୍ତ କାର୍ଯ୍ୟକାରୀ ରହିବ । ଆରବିଆଇ ଆକ୍ଟର ଧାରା ୪୫ ଅନୁଯାୟୀ ଏହି ଆଦେଶ ଅଣାଯାଇଛି ।
୨୦୧୯ ମାର୍ଚ୍ଚ ୩୧ ରେ PCA ଥ୍ରେସହୋଲ୍ଡର ଉଲ୍ଲଂଘନ ପରେ ବ୍ୟାଙ୍କକୁ ସେପ୍ଟେମ୍ବର ୨୦୧୯ ରେ ପ୍ରମ୍ପ୍ଟ ସଂଶୋଧନ ଆକ୍ସନ୍ (PCA) ଫ୍ରେମଓ୍ୱାର୍କରେ ରଖାଯାଇଥିଲା । ସେପ୍ଟେମ୍ବର ୩୦ ଶେଷ ହୋଇଥିବା ତ୍ରୟମାସିକ ପାଇଁ ବ୍ୟାଙ୍କରେ ୩୯୬.୯୯ କୋଟି ଟଙ୍କାର ସୁଦ୍ଧ କ୍ଷତି ହୋଇଥିଲା । ଯାହା ଅଣ-ପ୍ରଦର୍ଶନ ସମ୍ପତ୍ତିର ୨୪.୪୫ ପ୍ରତିଶତ ଅଟେ । ଗତ ବର୍ଷ ସମାନ ତ୍ରୟମାସରେ LVB ୩୫୭.୧୭ କୋଟି ଟଙ୍କା କ୍ଷତି ରେକର୍ଡ କରିଛି ।
ତେବେ ଲକ୍ଷ୍ମୀ ଭିଲାସ ବ୍ୟାଙ୍କ ପାଇଁ ଅସୁବିଧା ୨୦୧୯ରେ ଆରମ୍ଭ ହୋଇଥିଲା । ଯେତେବେଳେ ରିଜର୍ଭ ବ୍ୟାଙ୍କ ଇଣ୍ଡିଆ ବୁଲ୍ସ ହାଉସିଂ ଫାଇନାନ୍ସ ସହିତ ମିଶ୍ରଣ ପ୍ରସ୍ତାବକୁ ପ୍ରତ୍ୟାଖ୍ୟାନ କରିଥିଲା । ସେପ୍ଟେମ୍ବରରେ ଅଂଶୀଦାରମାନଙ୍କ ତରଫରୁ ୭ ଜଣ ନିର୍ଦ୍ଦେଶକଙ୍କ ବିରୋଧରେ ଭୋଟ୍ ଦେବା ପରେ ରିଜର୍ଭ ବ୍ୟାଙ୍କ ମିତା ମାଖାନଙ୍କ ନେତୃତ୍ୱରେ ଏକ ତିନିଜଣିଆ କମିଟି ଗଠନ କରି ନଗଦ ଅର୍ଥରେ ଥିବା ଘରୋଇ ବ୍ୟାଙ୍କ ଚଳାଇବାକୁ କହିଥିଲେ । ନିକଟରେ YES ବ୍ୟାଙ୍କ ଅଧିକ କ୍ଷତି ସହୁଥିବା ସମୟରେ ଆରବିଆଇ ଏବଂ ସରକାର ମିଳିତ ଭାବରେ ଏହାକୁ ରକ୍ଷା କରିଥିଲେ । ଆଉ ଏବେ ଲକ୍ଷ୍ମୀ ଭିଲାସ ବ୍ୟାଙ୍କର ନମ୍ବର ଆସିଛି ।
